
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1661 

29 Νοεμβρίου 2005 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας 
του Κέντρου Ανοιχτής Προστασίας Ηλικιωμένων 
(Κ.Α.Π.Η.) Δήμου Ευόσμου. 1 

Έγκριση του Οργανισμού Εσωτερικής Υπηρεσίας των 
Δημοτικών Παιδικών Σταθμών Ευόσμου. 2 

Τροποποίηση του Οργανισμού Εσωτερικής Υπηρεσίας 
του Δήμου Ευόσμου, Ν. Θεσσαλονίκης. 3 


Α ΠΟΦΑΣΕ ΙΣ 

Αριθ. 46558 (1) 


Έγκριση του Οργανισμού Εσωτερικής Υπηρεσίας του 
Κέντρου Ανοικτής Προστασίας Ηλικιωμένων (Κ.Α.Π.Η.) 
Δήμου Ευόσμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

α. Τις διατάξεις των άρθρων 3 και 12 του ν. 1188/1981, 
«Περί κυρώσεως του Κώδικος, περί καταστάσεως προ¬ 
σωπικού οργανισμών εσωτερικής υπηρεσίας» όπως 
ισχύουν. 

β. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Οργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98/τ.Α'). 

γ. Τις διατάξεις του Προεδρικού Διατάγματος 347/ 
2003 «Τροποποίηση του π.δ/τος 50/2001 «Καθορισμός 
των προσόντων διορισμού σε θέσεις φορέων του δη¬ 
μοσίου τομέα» (ΦΕΚ 315/31.12.2003). 

δ. Τις διατάξεις των άρθρων 19, 20, 34, 35, 36 και 38 
του ν. 2190/1994. 

ε. Την υπ’ αριθμ. 277/2005 απόφαση του Δημοτικού 
Συμβουλίου Ευόσμου. 

στ. Την υπ’ αριθμ. 10/2005 απόφαση του Διοικητικού 
Συμβουλίου του Κέντρου Ανοικτής Προστασίας Ηλικι¬ 
ωμένων (Κ.Α.Π.Η.) Δήμου Ευόσμου. 


ζ. Τη γνώμη του Υπηρεσιακού Συμβουλίου υπαλλήλων 
Ο.Τ.Α. Ν. Θεσσαλονίκης (πλην Δήμου ©εσ/νίκης) που 
διατυπώθηκε στο αριθμ. 6/11.10.2005 πρακτικό του. 

η. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γ ενικού Γ ραμματέα Περιφέρειας Κεντρι¬ 
κής Μακεδονίας όπως αναδημοσιεύτηκε στο (ΦΕΚ 
1339/τ.Β/6.11.2000), τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

Εγκρίνουμε την κατάρτιση του Οργανισμού Εσωτε¬ 
ρικής Υπηρεσίας του Κέντρου Ανοικτής Προστασίας 
Ηλικιωμένων (Κ.Α.Π.Η.) Δήμου Ευόσμου κατά τα οριζό¬ 
μενα στην υπ’ αριθμ. 277/2005 απόφαση του Δημοτικού 
Συμβουλίου Ευόσμου, στην υπ’ αριθμ. 10/2005 απόφαση 
του Διοικητικού Συμβουλίου Κέντρου Ανοικτής Προστα¬ 
σίας Ηλικιωμένων (Κ.Α.Π.Η.) Δήμου Ευόσμου και στο υπ’ 
αριθμ. 6/11.10.2005 (θέμα 38°) πρακτικό με την σύμφωνη 
γνώμη του Υπηρεσιακού Συμβουλίου Υπαλλήλων Ο.Τ.Α. 
Ν. Θεσσαλονίκης (πλην Δήμου Θεσσαλονίκης), ο οποίος 
έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΝΟΜΙΚΟΥ ΠΡΟΣΩΠΙΚΟΥ 
«ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
ΔΗΜΟΥ ΕΥΟΣΜΟΥ» 

Άρθρο 1 

Διάρθρωση Υπηρεσιών 

Οι υπηρεσίες του Νομικού Προσώπου Κέντρο Ανοι¬ 
κτής Προστασίας Ηλικιωμένων Δήμου Ευόσμου διαρ¬ 
θρώνονται εσωτερικά σε ένα τμήμα με τρία γραφεία, 
ως εξής: 

• Τμήμα υπηρεσιών Κέντρου Ανοικτής Προστασίας 
Ηλικιωμένων Δήμου Ευόσμου 

- Γραφείο Διοίκησης και Ταμιακής Υπηρεσίας 

- Γραφείο Κοινωνικής Υπηρεσίας 

- Γ ραφείο Υγειονομικών Υπηρεσιών 

Αρθρο 2 

Διαβάθμιση θέσεων μόνιμου προσωπικού 

Όλες οι θέσεις μονίμου προσωπικού κατηγορίας ΠΕ, 
ΤΕ, ΔΕ διαβαθμίζονται από τον Δ (εισαγωγικό) βαθμό 
έως τον Α' (καταλυτικό) βαθμό. 

Όλες οι θέσεις μονίμου προσωπικού κατηγορίας ΥΕ 
διαβαθμίζονται από τον 

Ε’ (εισαγωγικό) βαθμό έως τον Β' (καταλυτικό) βαθμό, 
(άρθρο 34 ν. 2190/1994.) 

Αρθρο 3 

θέσεις Προσωπικού κατά κατηγορία και κλάδο 

Α. Θέσεις μόνιμου προσωπικού 

1. Διοικητικό Προσωπικό 
ΚΑΤΗΓΟΡΙΑ ΠΕ 

Α) Κλάδος ΠΕ - Κοινωνιολόγων 
Μία (1) θέση 
ΚΑΤΗΓΟΡΙΑ ΤΕ 

Α) Κλάδος ΤΕ - Κοινωνικών Λειτουργών 
Τρεις (3) θέσεις 

Β) Κλάδος ΤΕ - Διοικητικού Λογιστικού 
Μία (1) θέση 

2. Υγειονομικό προσωπικό 
ΚΑΤΗΓΟΡΙΑ ΤΕ 

Α) Κλάδος ΤΕ Αδελφών Νοσοκόμων ή Νοσηλευτών 
Τ ρεις (3) θέσεις 

Β) Κλάδος ΤΕ - Φυσιοθεραπευτών 
Τ ρεις (3) θέσεις 

Γ) Κλάδος ΤΕ - Εργοθεραπευτών 

Δύο (2) θέσεις 

ΚΑΤΗΓΟΡΙΑ ΔΕ 

Α) Κλάδος ΔΕ - Νοσοκόμων 

Μια (1) θέση 

ΚΑΤΗΓΟΡΙΑ ΥΕ 

Α) Κλάδος ΥΕ - Οικογενειακών Βοηθών 
Τ ρεις (3) θέσεις 

Β) Κλάδος ΥΕ - Καθαρότητα εσωτερικών χώρων 
Τ ρεις (3) θέσεις 

Β. Προσωποπαγείς θέσεις που κατέχονται 

1. (βάση άρθρου 2 του ν. 1476/1984) 

α) Μία (1) θέση κατηγορίας ΤΕ, κλάδου ΤΕ Κοινωνικών 
Λειτουργών με βαθμούς Δ-Α. 

β) Μία (1) θέση κατηγορίας ΤΕ, κλάδου ΤΕ - Αδελφών 
Νοσοκόμων με βαθμούς Δ-Α. 

2. (βάση της ΔΙΠIΔ/Φ42/24/1144 0/31.12.1986) 

α) Μία (1) θέση κατηγορίας ΤΕ, κλάδου ΤΕ - Φυσιοθε¬ 
ραπευτών με βαθμούς Δ-Α. 

3. (βάση του αρθ. 5 του ν. 1874/1990) 

α) Μία (1) θέση κατηγορίας ΠΕ, κλάδου ΠΕ - Κοινωνι¬ 
ολόγων με βαθμούς Δ-Α. 


β) Μία (1) θέση κατηγορίας ΤΕ, κλάδου ΤΕ - Φυσιο¬ 
θεραπευτών με βαθμούς Δ-Α. 

γ) Μία (1) θέση κατηγορίας ΔΕ, κλάδου ΔΕ - Βοηθών 
Νοσοκόμων με βαθμούς Δ-Α. 

δ) Μία (1) θέση κατηγορίας ΥΕ,κλάδου ΥΕ-Οικογενει- 
ακών Βοηθών με βαθμούς Δ-Α. 

Οι παραπάνω θέσεις (προσωρινές - προσωποπαγείς) 
καταργούνται με την κατά οποιοδήποτε τρόπο απο¬ 
χώρηση από την υπηρεσία των υπαλλήλων που τις 
κατέχουν. 

Γ. Προσωπικό Ιδιωτικού Δικαίου Ορισμένου Χρόνου 
(αρ. 18 παρ. 12 ν. 2503/1997) για κάλυψη εποχιακών ανα¬ 
γκών. 

Το Νομικό Πρόσωπο «Κέντρο Ανοικτής Προστασίας 
Ηλικιωμένων» μπορεί να προσλαμβάνει κάθε έτος δύο (2) 
υπαλλήλους διαφόρων ειδικοτήτων με σχέση εργασίας 
Ιδιωτικού δικαίου ορισμένου χρόνου για την κάλυψη 
εποχιακών αναγκών. 

Αρθρο 4 

Προϊστάμενος Τμήματος 

Προϊστάμενος του τμήματος του Νομικού Προσώπου 
επιλέγεται υπάλληλος από τους κλάδους ΠΕ - Κοινωνιο¬ 
λόγων ή ΤΕ - Κοινωνικών Λειτουργών ή ΤΕ Νοσηλευτών 
ή ΤΕ Φυσιοθεραπευτών ή ΤΕ Εργοθεραπευτών ή ΔΕ 
Αδελφών Νοσοκόμων σύμφωνα με τις διατάξεις του 
άρθρου 36 του ν. 2190/1994. 

Αρθρο 5 
Αρμοδιότητες 

Α. Αρμοδιότητες Προϊσταμένου Τ μήματος 

Εποπτεύει, συντονίζει και κατευθύνει όλες τις υπηρε¬ 
σίες του Νομικού Προσώπου. 

Φροντίζει για την πιστή εφαρμογή της κείμενης νομο¬ 
θεσίας, του Κανονισμού Διοίκησης και Διαχείρισης του 
Νομικού Προσώπου και την εκτέλεση των αποφάσεων 
του Διοικητικού Συμβουλίου. 

Είναι αρμόδιος για την εύρυθμη λειτουργία του Νο¬ 
μικού Προσώπου. 

Εισηγείται στο Διοικητικό Συμβούλιο κάθε θέμα που 
αφορά την λειτουργία, το προσωπικό, τα μέλη και την 
υλικοτεχνική υποδομή του Νομικού Προσώπου, όπως: 

- Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

- Τον πόσης φύσεως εξοπλισμό και απαραίτητο ανα¬ 
λώσιμο υλικό. 

- Τις απαραίτητες εργασίες για την επισκευή και συ¬ 
ντήρηση των κτιρίων 

- Την επιμόρφωση του προσωπικού. 

Εγκρίνει και υπογράφει τα αιτήματα των υπαλλήλων 
που αφορούν ανάγκες των γραφείων τους. 

Παρίσταται στις Συνεδριάσεις του Διοικητικού Συμ¬ 
βουλίου, εφόσον του ζητηθεί από τον Πρόεδρο του 
Κέντρου, για να εκφέρει τη γνώμη του. 

Συγκαλεί τουλάχιστον μια φορά τον μήνα τους υπαλ¬ 
λήλους του τμήματος για συζήτηση και ενημέρωση σε 
γενικότερα θέματα που απασχολούν το Κέντρο και για 
προγραμματισμό νέων δραστηριοτήτων. 

Τηρεί την σφραγίδα του Νομικού Προσώπου και το 
αρχείο εμπιστευτικής αλληλογραφίας αυτού. 

Συνυπογράφει τις μισθοδοτικές καταστάσεις των απο¬ 
δοχών του προσωπικού οι οποίες συντάσσονται από 
τον Διοικητικό Υπάλληλο. 

Συνεργάζεται με το Γραφείο Διοίκησης και Ταμιακής 
Υπηρεσίας για την κατάρτιση του ετησίου προϋπολο¬ 
γισμού Εσόδων και Εξόδων και τον απολογισμό του 
Νομικού Προσώπου. 

Παρακολουθεί και ελέγχει σε τακτά χρονικά διαστή¬ 
ματα τα βιβλία διαχείρισης-διοίκησης και λοιπά παρα¬ 
στατικά στοιχεία που τηρεί το Γραφείο Διοίκησης και 
Ταμιακής Υπηρεσίας. 

Προΐσταται των υπαλλήλων ήτοι του διοικητικού και 
υγειονομικού προσωπικού, είναι υπεύθυνος για την τή¬ 
ρηση του ωραρίου του προσωπικού, προγραμματίζει και 
εγκρίνει τις άδειες αυτού ώστε να μην δημιουργούνται 
λειτουργικά προβλήματα. 

Καταρτίζει τις εκθέσεις αξιολόγησης όλων των υπαλ¬ 
λήλων του Νομικού Προσώπου. 

Τηρεί από τα βιβλία Διοίκησης του Κέντρου, τα 
εξής: 

Α) Βιβλίο παρουσίας προσωπικού. 

Β) Βιβλίο Εμπιστευτικού Προσωπικού. 

Γ) Βιβλίο παρατηρήσεων μελών του Διοικητικού Συμ¬ 
βουλίου. 

Δ) Βιβλίο κινητών περιουσιακών στοιχείων. 

Καθώς και όσα ορίζουν οι κείμενες διατάξεις. 

Ελέγχει ανά πάσα στιγμή όλους τους χώρους του 
Κέντρου. 

Εισηγείται στον Πρόεδρο του Διοικητικού Συμβουλί¬ 
ου την μετάταξη, κατανομή, μετακίνηση και όλες τις 
υπηρεσιακές μεταβολές στο προσωπικό του Νομικού 
Προσώπου. 

Παραλαμβάνει την εισερχόμενη αλληλογραφία, και 
αφού την χαρακτηρίσει την κατανέμει σύμφωνα με το 
περιεχόμενο της. 

Ασκεί και όλα τα καθήκοντα του κλάδου του. 

Όταν απουσιάζει ή κωλύεται τα παραπάνω καθήκοντα 
του ασκεί ο νόμιμος αναπληρωτής του. 

Β. Αρμοδιότητες και αντικείμενο τμήματος ανά γρα¬ 
φείο 

1. Γραφείο Διοίκησης και Ταμιακής Υπηρεσίας 

- Τηρεί το πρωτόκολλο αλληλογραφίας εισερχομένων 
και εξερχόμενων εγγράφων και η διεκπεραίωση αυτών. 
Μεριμνά για την προσήκουσα δημοσίευση των κάθε 
φύσεως ανακοινώσεων και επιδόσεων αυτών. Ταξινομεί 
και τηρεί φακέλους αρχείου αλληλογραφίας. 

-Έχει την ευθύνη για την εν γένει γραμματειακή υπο¬ 
στήριξη και μηχανοργάνωση του Νομικού Προσώπου 

- Διεκπεραιώνει όλα τα έγγραφα, αποφάσεις κ.λ.π. 

- Φροντίζει για την εφαρμογή της ισχύουσας κάθε 
φορά νομοθεσίας σχετικά με την υπηρεσιακή κατά¬ 
σταση του πάσης φύσεως προσωπικού του Νομικού 
Προσώπου. 


- Τηρεί τους ατομικούς υπηρεσιακούς φακέλους και 
ευρετήρια του προσωπικού του Νομικού Προσώπου με 
οποιαδήποτε σχέση εργασίας (των συνταξιούχων) κα¬ 
θώς και τα δελτία παρουσίας τους και φροντίζει για τη 
συνεχή παρακολούθηση και ενημέρωσή τους. 

- Παρακολουθεί τις αποφάσεις των οργάνων που 
ασκούν Πειθαρχικό Έλεγχο και ενημερώνει αντίστοιχα 
τους υπηρεσιακούς φακέλους των εργαζομένων του 
Νομικού Προσώπου. 

- Συντάσσει κατά τον νόμο των πινάκων αρχαιότητας 
των υπαλλήλων του Νομικού Προσώπου 

- Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, προαγω¬ 
γές, απολύσεις, παραιτήσεις, αποσπάσεις, μετατάξεις, 
συντάξεις, χορηγήσεις αδειών, πειθαρχικές υποθέσεις 
και τις κοινοποιεί ανάλογα. 

- Συντάσσει τα παραστατικά στοιχεία πληρωμής του 
υπηρετούντος προσωπικού και κοινοποιεί έγκαιρα τις 
μεταβολών, συντάσσει τις μισθοδοτικές καταστάσεις 
όλου του προσωπικού, η μέριμνα για την τακτική και 
έγκαιρη πληρωμή των πάσης φύσεως αποδοχών όλων 
των μισθωτών του Νομικού Προσώπου και εκτελεί κάθε 
εργασία που έχει σχέση με την ασφάλισή τους. 

- Συντάσσει βεβαιώσεις αποδοχών και αναλυτικών 
πινάκων με τα στοιχεία των δικαιούχων και τα ποσό των 
αμοιβών κ.λ.π. που καταβλήθηκαν κατά τη διάρκεια του 
έτους σε όλο το προσωπικό. Αντίγραφα των παραπάνω 
βεβαιώσεων και αναλυτικών πινάκων εκδίδονται για την 
ετήσια φορολογική δήλωση. 

- Διεκπεραιώνει κάθε υπόθεση που έχει σχέση με 
την καταβολή όπως προβλέπεται από το νόμο τυχόν 
αποζημιώσεων. 

- Επιμελείται για την παρακράτηση και απόδοση των 
προστίμων που επιβάλλονται στο προσωπικό. 

- Φροντίζει για την συγκέντρωση των αναγκαίων στοι¬ 
χείων, ώστε οι ενώπιον του Δ.Σ. υποθέσεις να είναι 
πλήρεις για λήψη αποφάσεων. Φροντίζει για την εμπρό¬ 
θεσμη κοινοποίηση, σύμφωνα με τις διατάξεις του Δ.Κ.Κ., 
της κατά τον νόμο καταρτιζόμενης ημερήσιας διάταξης 
των συνεδριάσεων αυτού. Συντάσσει και καταρτίζει τα 
πρακτικά συνεδριάσεων του Δ.Σ. και διατυπώνει τις 
λαμβανόμενες από αυτό αποφάσεις και φροντίζει για 
την υποβολή τους στην Περιφέρεια για έλεγχο. Τηρεί 
βιβλία των πρακτικών των συνεδριάσεων του Δ.Σ., στο 
οποίο καταχωρούνται οι συζητήσεις και οι αποφάσεις 
που παίρνονται από αυτές. 

- Επιμελείται για την τήρηση και ενημέρωση, των υπό 
των κείμενων διατάξεων, οριζομένων βιβλίων για την 
οικονομική διοίκηση και διαχείριση του ΚΑΠΗ. 

- Βεβαιώνει και εισπράττει τα έσοδα του Νομικού 
Προσώπου, εκδίδοντας τα τριπλότυπα ή γραμμάτια εί¬ 
σπραξης που προβλέπονται από τα άρθρα 54 και 55 
του β.δ. β.δ. 17/5-15/6/1959 (άρθρο 18 περ. 4 εδάφ. Δ' 
Π2β/2827/1997 κοινή υπουργική απόφαση.) Τα αποδει¬ 
κτικά είσπραξης θεωρούνται προηγουμένως από τον 
Προϊστάμενο του τμήματος. 

- Καταρτίζει σχέδιο του προϋπολογισμού, με βάση τις 
οδηγίες του Προέδρου του Διοικητικού Συμβουλίου σε 
συνεργασία με τον προϊστάμενο και φροντίζει για την 
αναμόρφωσή του. 

- Παρακολουθεί την πορεία εκτέλεσης του προϋπο¬ 
λογισμού των εσόδων και εξόδων οικον. ετών. Εκδίδει 
και εξοφλεί τα χρηματικά εντάλματα με βάση τα νόμιμα 
δικαιολογητικά. 

- Συνυπογράφει με τον Πρόεδρο του Δ.Σ. ή τον προ¬ 
ϊστάμενο του τμήματος τις επιταγές για την πληρωμή 
των δαπανών. 

- Πληρώνει χωρίς χρηματικό ένταλμα των δαπανών 
που έχουν υπαχθεί στις διατάξεις του άρθρου 38 του 
β.δ. 17/5-15/6/1959. 

- Υποβάλει τα οικονομικά στοιχεία που προβλέπει η 
παρ. 5 του άρθρου 7 του ν. 2839/2000 και η υπ’ αριθμ. 
2024530/1994 κοινή υπουργική απόφαση. 

- Αναλαμβάνει χρήματα από τον τραπεζικό λογαρια¬ 
σμό του Νομικού Προσώπου. 

- Διαχειρίζεται την πάγια προκαταβολή. 

- Υποβάλλει στην Δ.Ο.Υ. την φορολογική δήλωση και 
τις συγκεντρωτικές καταστάσεις του άρθρου 20 του 
ΚΒΣ και φροντίζει για την έγκαιρη απόδοση των κρα¬ 
τήσεων καθώς και την εκπλήρωση γενικά των υποχρε¬ 
ώσεων του Νομικού Προσώπου προς το Δημόσιο και 
τους ασφαλιστικούς φορείς. 

- Ευθύνεται για την τήρηση και ορθή ενημέρωση των 
διαχειριστικών και λογιστικών βιβλίων που προβλέπο- 
νται από τις διατάξεις του άρθρου 63 του β.δ. 17/5-15/6/ 
1959 και των άρθρων 4 παρ. 3 και 6 του β.δ. 542/1961. Τα 
βιβλία που προβλέπονται από το β.δ/γμα πριν από την 
χρήση τους αριθμούνται μονογράφονται και θεωρούνται 
από τον Πρόεδρο του Δ.Σ. 

Όλα τα διαχειριστικά βιβλία κλείνουν μετά τη λήξη 
του οικονομικού έτους κατά τον τρόπο που ορίζει η υπ’ 
αριθμ. 1018249/281/208 Α/1998 απόφαση του Υπουργού 
Οικονομικών. 

- Συντάσσει τον ετήσιο απολογισμό εσόδων και εξό¬ 
δων και υποβολή στο Δ.Σ. για έλεγχο. 

- Εκτελεί κάθε εργασία που αφορά την εκμετάλλευση 
της κινητής και ακίνητης περιουσίας του Νομικού Προ¬ 
σώπου και την αγορά ή μίσθωση ακινήτων που ανήκουν 
σε τρίτους. 

- Φροντίζει για την έγκαιρη παραλαβή κάθε είδους 
προμηθευόμενου υλικού, για την κατάρτιση και υπογρα¬ 
φή, από τους αρμόδιους, των πρωτοκόλλων παραλαβής 
και εισαγωγή αυτών στην αποθήκη του ΚΑΠΗ ή αναλό- 
γως την περίπτωση την απ’ ευθείας παράδοση αυτών 
στα ανάλογα γραφεία. 

Τα καθήκοντα του διαχειριστή, όταν δεν υπηρετεί 
υπάλληλος με αυτή την ειδικότητα ή όταν αυτός που 
υπηρετεί απουσιάζει ή κωλύεται, τα ασκεί ο προϊστάμε¬ 
νος ή ο υπάλληλος που ορίζει ο Κανονισμός Λειτουργίας 
ή ο οργανισμός εσωτερικής υπηρεσίας του Νομικού 
Προσώπου. 

2. Γραφείο Κοινωνικής Υπηρεσίας 

- Συνεργασία με τα μέλη, με σκοπό να συμβάλλει στην 
αντιμετώπιση τυχόν ψυχολογικών, ατομικών ή οικογε¬ 
νειακών προβλημάτων, σεβόμενος την προσωπικότητα, 
την αξιοπρέπεια και τα δικαιώματα του μέλους. 


-Έχει την ευθύνη για την Οργάνωση, Εκπαίδευση και 
αξιοποίηση εθελοντών στον τομέα ευθύνης του. 

-Έχει την ευθύνη είσπραξης των συνδρομών ή συμ¬ 
μετοχών των μελών του ΚΑΠΗ και απόδοσής τους στον 
υπάλληλο Διοικητικών- Οικονομικών Υπηρεσιών. 

-Έχει την ευθύνη της Πρακτικής Άσκησης των Σπου¬ 
δαστών των Σχολών Κοινωνικής Εργασίας που τυχόν 
θα εκπαιδεύονται στο Κέντρο. 

- Οργανώνει σύμφωνα με το εγκεκριμένο πρόγραμμα, 
διάφορες εκδηλώσεις και προγράμματα που άπτονται 
της ειδικότητάς του. 

- Πραγματοποιεί πρόληψη και θεραπεία κοινωνικών 
προβλημάτων. Βελτίωση του βιοτικού επιπέδου και την 
κοινωνικής λειτουργικότητας ατόμων και ομάδων με 
επισκέψεις κατ’ οίκον ή στην κοινότητα. 

- Διενεργεί κοινωνικές μελέτες ή ψυχοκοινωνικές με¬ 
λέτες, όπου κρίνεται απαραίτητο, του περιστατικού, 
της ομάδας και της κοινότητας που χρειάζεται την 
παρέμβασή τους. 

- Διαμορφώνει διάγνωση, αυτόνομα και σε συνεργασία 
με άλλους ειδικούς για τα προβλήματα που εντοπί¬ 
στηκαν. 

- Εκπονεί και εκτελεί σχέδια δράσης και ενέργειες για 
την αντιμετώπιση συγκεκριμένης κατάστασης. 

- Τομέας Κοινωνικής Ασφάλισης: Παροχή κοινωνικών 
υπηρεσιών ενημερωτικού, συμβουλευτικού και επιβοηθη- 
τικού χαρακτήρα σε ασφαλισμένα άτομα ή και στις οικο- 
γένειές τους, μέσα από τους αρμόδιους ασφαλιστικούς 
φορείς π.χ. ΙΚΑ, ΟΓΑ κ.τ.λ. των υπηρεσιών, με σκοπό την 
καλύτερη εξυπηρέτηση των προστατευμένων μελών. 

- Επικοινωνία με τους τοπικούς φορείς της περιοχής, 
που λειτουργεί το Κέντρο, με σκοπό την διαφώτιση 
και συμμετοχή τους στο πρόγραμμα Κοινωνικής Ερ¬ 
γασίας. 

3. Γ ραφείο Υγειονομικών Υπηρεσιών 

3.1 Αδελφός/ή Νοσοκόμος/α ή Νοσηλευτής/τρια 

- Ευθύνη για την φύλαξη και διαχείριση του φαρμα¬ 
κευτικού και υγειονομικού υλικού 

- Παροχή νοσηλευτικών φροντίδων και οδηγιών στα 
μέλη του ΚΑΠΗ και όταν παραστεί ανάγκη, πραγματο¬ 
ποίηση επισκέψεων στο σπίτι των μελών. 

- Επισήμανση περιπτώσεων των μελών που χρειά¬ 
ζονται οδηγίες και παροχή πληροφοριών σχετικά με 
θέματα υγιεινής και υγιεινής ατομικής και δημόσιας. 

- Παροχή πρώτων βοηθειών, όταν δεν υπάρχει ιατρός, 
ενέσιμης αγωγής, μέτρηση αρτηριακής πίεσης, μέτρηση 
σακχάρου, εμβολιασμός των μελών. 

- Γενική επίβλεψη κάθε θέματος υγείας που αφορά 
τα μέλη και τις οικογένειές τους. 

-Έχει την ευθύνη της Πρακτικής Ασκησης των σπου¬ 
δαστών που άπτονται της ειδικότητάς του. 

3.2 Φυσιοθεραπευτής/τρια 

- Απασχολείται είτε αυτοδύναμα είτε σε συνεργασία 
με τους ιατρούς, μετά από σχετική ιατρική διάγνωση, 
με την πρόληψη, βελτίωση και αποκατάσταση παθο¬ 
λογικών καταστάσεων, συγγενών και επίκτητων καθώς 
και τραυματικών βλαβών που προκαλούν διαταραχές 
στο ερειστικό, μυϊκό, νευρικό, αναπνευστικό και καρδι- 
αγγειακό σύστημα. 

- Εφαρμόζει φυσιοθεραπευτική αγωγή στα μέλη του 
ΚΑΠΗ που έχουν ανάγκη, ύστερα από γραπτή εντολή 
του ιατρού. Φυσιοθεραπευτική αγωγή μπορεί να εκτελε- 
στεί και στο σπίτι των μελών σε έκτακτες περιπτώσεις 
που κρίνει ο ιατρός. 

-Έχει την ευθύνη οργάνωσης και καλής λειτουργίας 
του φυσιοθεραπευτηρίου. 

-Έχει την ευθύνη της Πρακτικής Ασκησης των σπου¬ 
δαστών που άπτονται της ειδικότητάς του. 

3.3 Εργοθεραπευτής/τρια 

-Έχει την ευθύνη για την οργάνωση και σωστή λει¬ 
τουργία του εργοθεραπευτηρίου. 

- Φροντίζει για την αξιοποίηση και την δραστηριο- 
ποίηση των μελών, για δημιουργική απασχόληση και 
παραγωγικό έργο. 

- Παρέχει βοήθεια στο μέλος στην άσκηση για αυ¬ 
τοεξυπηρέτηση και στην ανάπτυξη ειδικών ενδιαφε¬ 
ρόντων. 

- Παρέχει υπηρεσίες και στο σπίτι, όταν παραστεί 
ανάγκη. 

- Οργανώνει σύμφωνα με το εγκεκριμένο πρόγραμμα 
διάφορες εκδηλώσεις και προγράμματα που άπτονται 
της ειδικότητάς του. 

-Έχει την ευθύνη της Πρακτικής Άσκησης των σπου¬ 
δαστών που άπτονται της ειδικότητάς του. 

3.4 Οικογενειακή Βοηθός 

- Προσφέρει τις υπηρεσίες της κυρίως στο σπίτι των 
μελών, για τις περιπτώσεις που ζουν μόνοι τους και 
έχουν ιδιαίτερες ανάγκες βοήθειας. 

Η βοήθεια στο σπίτι συνίσταται στην παροχή υπη¬ 
ρεσιών μέσα στο σπίτι του μέλους, όπως σιγύρισμα, 
ελαφρύ μαγείρεμα και στην παροχή υπηρεσιών έξω 
από το σπίτι, όπως προμήθεια τροφίμων, φαρμάκων και 
άλλες μικροεξυπηρετήσεις. 

3.5 Καθαριότητα εσωτερικών χώρων 

- Επιβλέπει για την καθαριότητα όλων των χώρων του 
ΚΑΠΗ και τον ευπρεπισμό αυτών. 

Αρθρο 6 

Κατανομή προσωπικού - Επιλογή και αναπλήρωση 
Προϊσταμένου 

Η κατανομή του προσωπικού στις διάφορες υπηρεσίες 
και τα γραφεία του Κέντρου και η ανάθεση καθηκόντων 
τόσο αυτών που αναφέρονται στο παρόντα οργανισμό, 
όσο και αυτών που θα προκύψουν στο μέλλον, γίνεται 
με απόφαση Προέδρου, αναλόγως των κάθε φορά πα- 
ρουσιαζομένων αναγκών. 

Η άσκηση των καθοριζομένων με τον παρόντα οργανι¬ 
σμό λειτουργιών βασίζεται σε κανονιστικές πράξεις που 
εκδίδονται από τον Πρόεδρο σύμφωνα με τις διατάξεις 
του Δημοτικού και Κοινοτικού Κώδικα. 

Για την επιλογή των Προϊσταμένων της Διεύθυνσης 
και των Τμημάτων του Νομικού Προσώπου εφαρμόζο¬ 
νται οι διατάξεις του άρθρου 36 του Ν.2190/1994 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (ΦΕΚ 28/Α/3.3.1994). Η τοπο¬ 
θέτηση αυτού πραγματοποιείται τελικά στην αντίστοιχη 
οργανική μονάδα για τρία χρόνια με απόφαση του Προέ¬ 
δρου. Ο τοποθετούμενος ως Προϊστάμενος εξακολουθεί 


να ασκεί τα καθήκοντά του μέχρι την τυχόν επανεκλογή 
του ή την τοποθέτηση νέου Προϊστάμενου. 

Τον Προϊστάμενο που απουσιάζει ή κωλύεται να ασκή¬ 
σει τα καθήκοντά του, αναπληρώνει ο αρχαιότερος 
υπάλληλος του Κέντρου. 

Άρθρο 7 

Τυπικά προσόντα διορισμού κατά κατηγορία 
και κλάδο 

Τα απαιτούμενα τυπικά προσόντα διορισμού κατά 
κατηγορία και κλάδο είναι αυτά που ορίζονται από τις 
διατάξεις των π.δ/των 37α/1987, 22/1990 και 50/2001. 

Άρθρο 8 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις μεταβολές υπηρεσιακής κατάστασης, το προβά¬ 
δισμα, τις ηθικές αμοιβές, τα πειθαρχικά αδικήματα, 
τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων, εφαρμόζονται 
οι εκάστοτε ισχύουσες νομοθετικές διατάξεις «Περί 
καταστάσεως προσωπικού των ΟΤΑ» σε συνδυασμό 
με τις διατάξεις του Υπαλληλικού Κώδικα και την ερ¬ 
γατική νομοθεσία. 

Ακροτελεύτιο Άρθρο 

Από την ψήφιση του παραπάνω Οργανισμού προ- 
καλείται δαπάνη σε βάρος του προϋπολογισμού του 
«Κέντρου Ανοικτής Προστασίας Ηλικιωμένων (Κ.Α.Π.Η)» 
Δήμου Ευόσμου του οικονομικού έτους 2005 ύψους 
255.000,00 ευρώ, προσαρμοζόμενη αναλόγως στα επό¬ 
μενα οικονομικά έτη. 

Οι σχετικές πιστώσεις έχουν εγγράφει στους Κ.Α 
10.6011 και 00.6117 του προϋπολογισμού. 

Για την πλήρωση κάθε κενής οργανικής θέσης θα 
ψηφίζεται σχετική πίστωση με εγγραφή στον οικείο 
Κωδικό Αριθμό του προϋπολογισμού του οικονομικού 
έτους που θα αφορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΤΟΛΙΔΗΣ 

-♦- 

Αριθ. 46533 (2) 

Έγκριση του Οργανισμού Εσωτερικής Υπηρεσίας των 
Δημοτικών Παιδικών Σταθμών Ευόσμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

α. Τις διατάξεις των άρθρων 3 και 12 του ν. 1188/1981, 
«Περί κυρώσεως του Κώδικος, περί καταστάσεως προ¬ 
σωπικού οργανισμών εσωτερικής υπηρεσίας» όπως 
ισχύουν. 

β. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 

που κυρώθηκε με το άρθρο πρώτο του π.δ. 63/2005 
(ΦΕΚ 98/τ.Α'). 

γ. Τις διατάξεις του άρθρου 12 ν. 2880/2001 (ΦΕΚ 9/ 
τ.Α730.1.2001) «Πρόγραμμα Πολιτεία για τη μεταρρύθ¬ 
μιση και τον εκσυγχρονισμό της Δημόσιας Διοίκησης 
και άλλες διατάξεις». 

δ. Τις διατάξεις του Προεδρικού Διατάγματος 347/ 
2003 «Τροποποίηση του π.δ/τος 50/2001 «Καθορισμός 
των προσόντων διορισμού σε θέσεις φορέων του δη¬ 
μοσίου τομέα» (ΦΕΚ 315/31.12.2003). 

ε. Τις διατάξεις των άρθρων 19, 20, 34, 35, 36 και 38 
του ν. 2190/1994. 

στ. Την υπ’ αριθμ. 138/2005 απόφαση του Δημοτικού 
Συμβουλίου Ευόσμου. 

ζ. Την υπ’ αριθμ. 4/2005 απόφαση του Διοικητικού Συμ¬ 
βουλίου των Δημοτικών Παιδικών Σταθμών Ευόσμου. 

η. Τη γνώμη του Υπηρεσιακού Συμβουλίου υπαλλή¬ 
λων Ο.Τ.Α. Ν. Θεσσαλονίκης (πλην Δήμου Θεσ/νίκης) 
που διατυπώθηκε στο υπ’ αριθμ. 6/11.10.2005 πρακτικό 
του. 

0. Την υπ’ αριθμ. 5631/26.7.7-2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύτηκε στο ΦΕΚ 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

Εγκρίνουμε την κατάρτιση του Οργανισμού Εσωτε¬ 
ρικής Υπηρεσίας των Δημοτικών Παιδικών Σταθμών 
Ευόσμου κατά τα οριζόμενα στην υπ’ αριθμ. 138/2005 
απόφαση του Δημοτικού Συμβουλίου Ευόσμου, στην 
υπ’ αριθμ. 4/2005 απόφαση του Διοικητικού Συμβουλίου 
των Δημοτικών Παιδικών Σταθμών Ευόσμου και στο 
αριθ. 6/11.10.2005 (Θέμα 37°) πρακτικό με την σύμφωνη 
γνώμη του Υπηρεσιακού Συμβουλίου Υπαλλήλων Ο.Τ.Α. 
Ν. Θεσσαλονίκης (πλην Δήμου Θεσσαλονίκης), ο οποίος 
έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΕΥΟΣΜΟΥ 

Αρθρο 1 

Διάρθρωση Υπηρεσιών 

Η οργανωτική διάρθρωση των Υπηρεσιών των Δη¬ 
μοτικών Παιδικών Σταθμών Ευόσμου συγκροτείται ως 
εξής: 

Α) Διεύθυνση Παιδικών Σταθμών 

Β) Στη Διεύθυνση Δημοτικών Παιδικών Σταθμών Ευό¬ 
σμου υπάγονται τα παρακάτω τμήματα: 

1. Τμήμα Α' Παιδικός Σταθμός 

2. Τμήμα Β' Παιδικός Σταθμός 

3. Τμήμα Γ' Παιδικός Σταθμός 

4. Τμήμα Δ' Παιδικός Σταθμός 

5. Τμήμα Διοικητικού - Οικονομικού 


Αρθρο 2 

Αρμοδιότητες της Διεύθυνσης και των Τμημάτων 

Α) Η Διεύθυνση εποπτεύει, συντονίζει και κατευθύνει 
το παιδαγωγικό έργο του Σταθμού και γενικά μερι¬ 
μνά για την εύρυθμη λειτουργία του σύμφωνα με τον 
ισχύοντα κανονισμό και σε αγαστή συνεργασία με του 
παιδαγωγούς. 

Β) Επιμελείται της σύγχρονης προσχολικής αγωγής 
στα φιλοξενούμενα νήπια σε συνεργασία με το προσω¬ 
πικό του Σταθμού. 

Γ) Το Τμήμα Διοικητικού - Οικονομικού επιμελείται των 
παντός είδους Διοικητικών και Οικονομικών εργασιών 
των Σταθμών. 

Αρθρο 3 

Καθήκοντα Προϊσταμένου Διεύθυνσης 

1) Είναι αρμόδιος και επιμελείται της εφαρμογής των 
σύγχρονων μεθόδων της Παιδαγωγικής και Ψυχολο¬ 
γίας πάντα σε συνεργασία με τους Παιδαγωγούς των 
Σταθμών. 

2) Εποπτεύει, συντονίζει και κατευθύνει το Παιδαγω¬ 
γικό έργο των Παιδικών Σταθμών. 

3) Είναι αρμόδιος για την εύρυθμη λειτουργία των 
Σταθμών. 

4) Εισηγείται στο Διοικητικό Συμβούλιο κάθε θέμα 
που αφορά στη λειτουργία, στο προσωπικό, στους γο¬ 
νείς και στην υλικοτεχνική υποδομή των Σταθμών όπως 
τον αριθμό και τις ειδικότητες του προσωπικού που 
είναι αναγκαίο προκειμένου να διασφαλιστεί η εύρυθμη 
λειτουργία τους, το Παιδαγωγικό υλικό και τον πόσης 
φύσεως εξοπλισμό, τις απαραίτητες εργασίες για την 
επισκευή και συντήρηση των κτιρίων και την επιμόρ¬ 
φωση του προσωπικού. 

5) Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού ώστε να μην δημιουργούνται λειτουργικά προ¬ 
βλήματα στους Σταθμός. 

6) Εγκρίνει και υπογράφει τα αιτήματα των προϊσταμέ¬ 
νων που αφορούν στις ανάγκες των τμημάτων τους. 

7) Συνεργάζεται αρμονικά με το Τμήμα Διοικητικού- 
Οικονομικού, το οποίο οφείλει να παρέχει κάθε στοιχείο 
για να διασφαλιστεί η εύρυθμη λειτουργία των Σταθμών 
και η επίτευξη των σκοπών τους. 

8) Επιβλέπει την τήρηση όλων των απαραιτήτων βιβλί¬ 
ων και τηρεί την σφραγίδα του Ν.Π.Δ.Δ. (Σταθμοί). 

Αρθρο 4 

Καθήκοντα Προϊσταμένου Τμήματος 

Είναι υπεύθυνος: 

1) Για την εύρυθμη λειτουργία του Τμήματος και την 
τήρηση του κανονισμού λειτουργίας. 

2) Για την παροχή σωστής αγωγής στα φιλοξενού¬ 
μενα παιδιά σε συνεργασία με το λοιπό Παιδαγωγικό 
Προσωπικό. 

3) Εποπτεύει όλο το προσωπικό του Τμήματος για την 
σωστή εκτέλεση των καθηκόντων του. 

4) Εισηγείται στη Διεύθυνση για τις ανάγκες του Τμή¬ 
ματος σε προσωπικό, σε εξοπλισμό και σε οποιεσδήπο- 
τε άλλες ανάγκες προκύψουν, επιμόρφωση κ.τ.λ. 

5) Για τις συγκεντρώσεις προσωπικού και γονέων. 

6) Γ ια την τήρηση όλων των απαραιτήτων βιβλίων. 

Άρθρο 5 

Καθήκοντα Προϊσταμένου Τμήματος 
Διοικητικού - Οικονομικού 

1) Είναι υπεύθυνος για την προμήθεια και τον έγκαι¬ 
ρο εφοδιασμό των Σταθμών με τα αναγκαία τρόφιμα 
και λοιπά υλικά που είναι απαραίτητα για την εύρυθμη 
λειτουργία τους. 

2) Επιμελείται την εκκαθάριση κάθε δαπάνης και εκ¬ 
δίδει τα σχετικά εντάλματα πληρωμών. 

3) Συντάσσει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επι¬ 
δομάτων και για κάθε μισθολογική μεταβολή. 

4) Συνεργάζεται με τον Διευθυντή για την κατάρτιση 
του Προϋπολογισμού - Απολογισμού - Ισολογισμού. 

5) Τηρεί όλα τα απαραίτητα βιβλία και στοιχεία. 

Άρθρο 6 

Οργανική σύνθεση του Προσωπικού 
Οι θέσεις Προσωπικού ορίζονται ως εξής: 

Α. ΤΑΚΤΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΠΕ 

1.1 Κλάδος ΠΕ - Διοικητικού 
Θέση: Μία (1) 

Βαθμός: Δ' - Α' 

1.2 Κλάδος ΠΕ Νηπιαγωγών 
Θέσεις: Οκτώ (8) 

Βαθμός: Δ' - Α' 

1.3 Κλάδος ΠΕ Φυσικής Αγωγής 
Θέση: Μία (1) 

Βαθμός: Δ' - Α' 

1.4 Κλάδος ΠΕ Μουσικών Σπουδών (Μουσικοπαιδα- 
γωγικής) 

Θέση: Μία (1) 

Βαθμός: Δ' - Α' 

1.5 Κλάδος ΠΕ Ψυχολόγων 
Θέση: Μία (1) 

Βαθμός: Δ' - Α' 

2. ΚΑΤΗΓΟΡΙΑ ΤΕ 

2.1 Κλάδος ΤΕ Βρεφονηπιοκόμων 
Θέσεις: Δέκα τέσσερις (14) 

Βαθμός: Δ' - Α' 

2.2 Κλάδος ΤΕ Διοικητικών - Λογιστικών 
Θέση: Μία (1) 

Βαθμός: Δ' - Α' 

2.3 Κλάδος ΤΕ Κοινωνικών Λειτουργών 
Θέση: Μία (1) 

Βαθμός: Δ' - Α' 


2.4 Κλάδος ΤΕ Τεχνολόγων Τροφίμων 
Θέση: Μία (1) 

Βαθμός: Δ' - Α' 

3. ΚΑΤΗΓΟΡΙΑ ΔΕ 

3.1 Κλάδος ΔΕ Διοικητικών 
Θέσεις: Δύο (2) 

Βαθμός: Δ' - Α' 

3.2 Κλάδος ΔΕ Βοηθών Νηπιαγωγών 
Θέσεις: Οκτώ (8) 

Βαθμός: Δ' - Α' 

3.3 Κλάδος ΔΕ Βοηθών Βρεφοκόμων - Παιδοκόμων 
θέσεις: Δέκα τέσσερις (14) 

Βαθμός: Δ' - Α' 

3.4 Κλάδος ΔΕ Μαγείρων 
Θέσεις: Τέσσερις (4) 

Βαθμός: Δ' - Α 

3.5 Κλάδος ΔΕ Οδηγών 
Θέση: Μία (1) 

Βαθμός: Δ' - Α' 

3.6 Κλάδος ΔΕ Βοηθών Βρεφοκόμων - Παιδοκόμων 
(Συνοδοί) 

Θέσεις: Δύο (2) 

Βαθμός: Δ' - Α' 

4. ΚΑΤΗΓΟΡΙΑ ΥΕ 

4.1 Κλάδος ΥΕ Βοηθών Μαγείρων 
Θέσεις: Τέσσερις (4) 

Βαθμός: Ε’ - Β' 

4.2 Κλάδος ΥΕ Προσωπικό Καθαριότητας 
θέσεις: Δέκα (10) 

Βαθμός: Ε’ - Β' 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ (ΚΑΤΕΧΟΜΕΝΕΣ) 

1) Κλάδος ΠΕ Νηπιαγωγών (προσωρινός) 

Θέσεις: Τρεις (3) 

Βαθμός: Δ' - Α' 

2) Κλάδος ΠΕ Νηπιαγωγών 
Θέσεις: Μία (1) 

Βαθμός: Δ' - Α' 

3) Κλάδος ΤΕ Νηπιαγωγών (προσωρινός) 

Θέσεις: Πέντε (5) 

Βαθμός: Δ' - Α' 

4) Κλάδος ΤΕ Βρεφονηπιοκόμων 
Θέσεις: Τρεις (3) 

Βαθμός: Δ' - Α' 

5) Κλάδος ΔΕ Μαγείρων 
Θέσεις: Τρεις (3) 

Βαθμός: Δ' - Α' 

6) Κλάδος ΔΕ Βοηθών Βρεφοκόμων - Παιδοκόμων 
Θέσεις: Μία (1) 

Βαθμός: Δ' - Α' 

7) Κλάδος ΥΕ Προσωπικού Καθαριότητας 
Θέσεις: Μία (1) 

Βαθμός: Ε’ - Β' 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου 

ΤΕ9 Βρεφονηπιοκόμων σύμφωνα με τις διατάξεις του 
άρθρου 35 του ν. 2646/1998. 

ΘΕΣΕΙΣ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ 
ΧΡΟΝΟΥ 

Το Νομικό Πρόσωπο Δημ. Δικαίου με επωνυμία «ΔΗ¬ 
ΜΟΤΙΚΟΙ ΠΑΙΔΙΚΟΙ ΣΤΑΘΜΟΙ» μπορεί να προσλαμβάνει 
κάθε έτος υπαλλήλους διαφόρων ειδικοτήτων με σχέ¬ 
ση εργασίας ιδ. Δικαίου ορισμένου χρόνου για κάλυψη 
εποχιακών αναγκών (άρθρο παρ.12 του ν. 2503/97). Οι 
ειδικότητες θα προσδιορίζονται σύμφωνα με έκδοση 
σχετικής απόφασης. 

ΘΕΣΕΙΣ ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ 
ΕΡΓΟΥ 

Το Νομικό Προσώπου Δημοσίου Δικαίου μπορεί να 
συνάπτει ανάλογες με τις ανάγκες του μισθώσεις έργου, 
σύμφωνα με τις διατάξεις του άρθρου 6, ν. 2527/1997. 

Αρθρο 7 

Προϊστάμενοι Οργανικών Μονάδων 

1) Το διάστημα κατά το οποίο θα υπηρετούν στο Νομι¬ 
κό Πρόσωπο Δημοσίου Δικαίου υπάλληλοι των κλάδων 
ΠΕ Νηπιαγωγών (προσωρινός), ΤΕ Νηπιαγωγών (προ¬ 
σωρινός) και ΤΕ Βρεφονηπιοκόμων, ως προϊστάμενοι 
της Διεύθυνσης των Παιδικών Σταθμών καθώς και των 
Τμημάτων Προσχολικής Αγωγής επιλέγονται από τους 
κλάδους, ΠΕ Νηπιαγωγών (προσωρινός) ΤΕ Νηπιαγω¬ 
γών (προσωρινός), ΤΕ Βρεφονηπιοκόμων, ανάλογα με 
το βαθμό τα τυπικά και ουσιαστικά προσόντα. Μετά την 
κατάργηση των προσωποπαγών θέσεων προϊστάμενοι 
κρίνονται οι υπάλληλοι του κλάδου ΤΕ βρεφονηπιοκό¬ 
μων κατ’ αποκλειστικότητα. 

2) Προϊστάμενος του Τμήματος Διοικητικού - Οικονο¬ 
μικού επιλέγεται υπάλληλος του κλάδου ΠΕ Διοικητικού, 
ΤΕ Διοικητικού - Λογιστικού, ΔΕ Διοικητικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, 
την λύση της υπαλληλικής σχέσεις και την ιατροφαρ¬ 
μακευτική περίθαλψης των υπαλλήλων εφαρμόζονται οι 
εκάστοτε ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παραπάνω οργανισμό 
εσωτερικής υπηρεσίας θέσεις κατά κλάδο καλύπτουν 
όλους τους εργαζόμενους στο Νομικό Πρόσωπο Δημο¬ 
σίου Δικαίου, ανεξαρτήτως σχέσεως εργασίας καθώς 
και ορισμένο επιπλέον αριθμό θέσεων για την κάλυψη 
των υφισταμένων και μελλοντικών αναγκών των υπηρε¬ 
σιών του Νομικού Προσώπου Δημοσίου Δικαίου 

Η κατανομή του προσωπικού στην Διεύθυνση και τα 
τμήματα γίνεται πάντοτε με απόφαση του Προέδρου 
του Διοικητικού Συμβουλίου του Νομικού Προσώπου 
ΔημοσίοΥ Δικαίου ανάλογα με τις ανάγκες των υπηρε¬ 
σιών, τα προσόντα των υπαλλήλων, την πείρα και τις 
γνώσεις αυτών σε ειδικά αντικείμενα, κατά την οποία 
κατανομή θα εξετάζονται και τυχόν ειδικές ανάγκες 
των υπαλλήλων (μητέρες ανήλικων τέκνων, έγκυες γυ¬ 
ναίκες, τόπος διαμονής κ.τ.λ). 


Προϊστάμενοι των Τμημάτων ορίζονται πάντοτε με 
απόφαση του Προέδρου του Διοικητικού Συμβουλίου οι 
κρινόμενοι από το αρμόδιο Υπηρεσιακό Συμβούλιο υπάλ¬ 
ληλοι αναπληρούμενοι σε περίπτωση απουσίας τους ή 
κωλύματος από τον κατά βαθμό αρχαιότερο υπάλληλο 
της αυτής υπηρεσίας. 

Κάθε άλλη λεπτομέρεια λειτουργίας των επιμέρους 
υπηρεσιών μη προβλεπόμενη από τον παρόντα οργανι¬ 
σμό ρυθμίζεται με τον κανονισμό λειτουργίας του Νο¬ 
μικού Προσώπου Δημοσίου Δικαίου. 

Ακροτελεύτιο Άρθρο 

Από την ψήφιση του παραπάνω Οργανισμού προκαλεί- 
ται δαπάνη σε βάρος του προϋπολογισμού των Δημοτι¬ 
κών Παιδικών Σταθμών Ευόσμου του οικονομικού έτους 
2005 ύψους περίπου 350.000,00 ευρώ, προσαρμοζόμενη 
αναλόγως στα επόμενα οικονομικά έτη. 

Οι σχετικές πιστώσεις έχουν εγγράφει στους Κ.Α 
10.6011 και 10.6021 του προϋπολογισμού. 

Για την πλήρωση κάθε κενής οργανικής θέσης θα 
ψηφίζεται σχετική πίστωση με εγγραφή στον οικείο 
Κωδικό Αριθμό του προϋπολογισμού του οικονομικού 
έτους που θα αφορά. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 2 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΤΟΛΙΔΗΣ 

-♦- 

Αριθ. 46557 (3) 

Τροποποίηση του Οργανισμού Εσωτερικής Υπηρεσίας 
του Δήμου Ευόσμου, Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

α. Τις διατάξεις του άρθρου 12 του ν. 1188/1981, όπως 
ισχύει. 

β. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98/τ.Α'). 

γ. Τις διατάξεις του Προεδρικού Διατάγματος 347/ 
2003. 

δ. Τις διατάξεις των άρθρων 19, 20, 34, 35, 36 και 38 
του ν. 2190/1994. 

ε. Τον ισχύοντα Οργανισμό Εσωτερικής Υπηρεσίας 
του Δήμου Ευόσμου που δημοσιεύθηκε στο ΦΕΚ 1964/ 
31.12.2003/τ.ΝΠΔΔ, 

στ. Την υπ’ αριθμ. 739/2005 απόφαση του Δημοτικού 
Συμβουλίου Ευόσμου που αφορά την τροποποίηση του 
Οργανισμού Εσωτερικής Υπηρεσίας του Δήμου. 

ζ. Τη σύμφωνη γνώμη του Υπηρεσιακού Συμβουλίου 
υπαλλήλων Ο.Τ.Α. Ν. Θεσσαλονίκης (πλην Δήμου Θεσ/ 
νίκης) που διατυπώθηκε στο υπ’ αριθμ. 6/2005 (Θέμα 
52ο) Πρακτικό Συνεδρίασης του. 

η. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύτηκε στο ΦΕΚ 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γενικού Γραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας του Δήμου Ευόσμου κατά τα οριζόμενα 
στην υπ’ αριθμ. 739/2005 απόφαση του Δημοτικού Συμ¬ 
βουλίου Ευόσμου και στο υπ’ αριθμ. 6/11.10.2005 (Θέμα 
520) πρακτικό με την σύμφωνη γνώμη του Υπηρεσιακού 
Συμβουλίου υπαλλήλων Ο.Τ.Α. Ν. Θεσσαλονίκης (πλην 
δήμου Θεσσαλονίκης) και ειδικότερα στα ακόλουθα άρ¬ 
θρα και εδάφια, ως εξής: 

Αρθρο 2 
(εδάφιο Β/1) 

1. Τμήμα Διοίκησης και ανθρώπινου δυναμικού: 
α. Γ ραφείο ανθρώπινου δυναμικού (προσωπικού) 

β. Γραφείο Δημοτικού Συμβουλίου και Δημαρχιακής 
Επιτροπής 

γ. Γραφείο Σύστασης και Διοικητικής υποστήριξης 
Νομικών Προσώπων. 

δ. Γ ραφείο Καθαριότητας Εσωτερικών Χώρων - Κλη¬ 
τήρων- Θυρωρών Γενικών Καθηκόντων και Φύλαξης 
Δημοτικών Κτιρίων, 
ε. Γ ραφείο Ανταποκριτή ΟΑΕΔ. 

2. Τμήμα Δημοτικής Κατάστασης. 

α. Γ ραφείο Δημοτολογίων - εκλογών, 
β. Γ ραφείο Μητρώου Αρρένων - Ιθαγένειας- Στρατολο¬ 
γίας- Ληξιαρχείου- Πολιτικών Γάμων και Αλλοδαπών, 
γ. Γ ραφείο Ανταποκριτών Ο.Γ.Α. 
δ. Γ ραφείο Πρωτοκόλλου- Διεκπεραίωσης και Αρχείου, 
(εδάφιο Β/5) 

5. Αυτοτελές Γ ραφείο Μηχανοργάνωσης και Πληρο¬ 
φορικής. 

(εδάφιο Γ/2) 

2. Τμήμα Διαχείρισης Δαπανών, 
α. Γ ραφείο Διενέργειας Προμηθειών - Δαπανών και 
Διαχείρισης Υλικού Αποθήκης, 
β. Γραφείο Λογιστηρίου, 
γ. Γ ραφείο Προϋπολογισμού και Ισολογισμού, 
δ. Γραφείο Μισθοδοσίας. 

Άρθρο 3 
(εδάφιο Β/1.1) 

α. Κλάδος ΠΕ Διοικητικών έντεκα (11) θέσεις. 

(εδάφιο Β/1.2) 

γ. Κλάδος ΤΕ Διοικητικού - Λογιστικού επτά (7) θέ¬ 
σεις. 

δ. Κλάδος ΤΕ Πληροφορικής τρεις (3) θέσεις, 
ζ. Κλάδος ΤΕ Διατροφολογίας, μία (1) θέση. 


(εδάφιο Β/1.3) 

Ε. Κλάδος ΔΕ Εποπτών Φυλάκων σχολικών κτιρίων 
πέντε (5) θέσεις. 

(εδάφιο Β/2.2) 

β. Κλάδος ΤΕ Μηχανολόγων Μηχανικών, δύο (2) θέ¬ 
σεις. 

γ. Κλάδος ΤΕ Ηλεκτρολόγων Μηχανικών δύο (2) θέ¬ 
σεις. 

ζ. Κλάδος ΤΕ Γεωπληροφορικής και Τοπογραφίας, 
μία (1) θέση. 

(εδάφιο Β/2.3) 

η. Κλάδος ΔΕ Τεχνιτών (διαφόρων ειδικοτήτων) είκοσι 
πέντε (25) θέσεις 

ζ. Κλάδος ΔΕ Οδηγών αυτοκινήτων τριάντα οκτώ (38) 
θέσεις. 

I. Κλάδος ΔΕ Εργοδηγών Τοπογράφων, μία (1) θέση, 
(εδάφιο Β/3.2) 

β. Κλάδος ΤΕ Γεωπονίας (Διοίκησης Επιχειρήσεων) 
μία (1) θέση. 

(εδάφιο Β/3.3) 

β. Κλάδος ΔΕ Εποπτών Πρασίνου και Περιβάλλοντος, 
δύο (2) θέσεις. 

(εδάφιο Β/4.2) 

β. Κλάδος ΔΕ Εποπτών Καθαριότητας έξη (6) θέσεις 
(εδάφιο Β/4.3) 

α. Κλάδος ΥΕ προσωπικού καθαριότητας ογδόντα 
πέντε (85) θέσεις. 

γ. Κλάδος ΥΕ Επιστατών Καθαριότητας επτά (7) θέ¬ 
σεις 

Άρθρο 5 
(εδάφιο Ι/ΣΤ) 

ΣΤ. ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Προϊστάμενος τοποθετείται υπάλληλος κατηγορίας 
ΠΕ ή ΤΕ Δημοτικής Αστυνομίας ή ΠΕ Διοικητικού. 

(εδάφιο Ι/Ζ) 

Ζ. ΔΙΕΥΘΥΝΣΗ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ. 

Προϊστάμενος τοποθετείται υπάλληλος κατηγορίας 
ΠΕ ή ΤΕ των κλάδων ΠΕ Διοικητικών ή ΠΕ Οικονομικού- 
Λογιστικού ή ΤΕ Διοικητικού - Λογιστικού ή ΤΕ Διοίκη¬ 
σης Μονάδων Τοπικής Αυτοδιοίκησης ή ΤΕ Διοίκησης 
Μονάδων Τοπικής Αυτοδιοίκησης. 

(εδάφιο 11/19) 

19. ΤΜΗΜΑ ΕΠΙΚΟΙΝΩΝΙΑΣ ΜΕ ΤΟΥΣ ΠΟΛΙΤΕΣ. 

Προϊστάμενος τοποθετείται υπάλληλος κατηγορίας 
ΠΕ ή ΤΕ ή ΔΕ των κλάδων ΠΕ Διοικητικού ή ΠΕ Οι¬ 
κονομικού - Λογιστικού ή ΤΕ Διοικητικού-Λογιστικού ή 
ΤΕ Διοίκησης Μονάδων Τοπικής Αυτοδιοίκησης ή ΔΕ 
Διοικητικού. 

Αρθρο 6 
(εδάφιο Β/Ι.ε) 

ε. ΓΡΑΦΕΙΟ ΑΝΤΑΠΟΚΡΙΤΗ Ο.Α.Ε.Δ. 

Εξυπηρετεί και ενημερώνει τους κατοίκους του Δήμου 
Ευόσμου σε θέματα Ο.Α.Ε.Δ. 

Εκδίδει τις κάρτες ανεργίας και αναστέλλει το επί¬ 
δομα ανεργίας όταν συντρέχει περίπτωση. 

Μεριμνά για τη συγκέντρωση των σχετικών δικαιο- 
λογητικών και τη χορήγηση των επιδομάτων τέκνων 
στους δικαιούχους. 

Ενημερώνει τους ενδιαφερομένους για τα επιδοτού¬ 
μενα προγράμματα του ΟΑΕΔ. 

Διατηρεί συνεχή επαφή και επικοινωνία με τον ΟΑΕΔ 
Πύλης Αξιού. 

(εδάφιο Β/2.γ) 

γ. ΓΡΑΦΕΙΟ ΠΡΩΤΟΚΟΛΛΟΥ - ΔΙΕΚΠΕΡΑΙΩΣΗΣ ΚΑΙ 
ΑΡΧΕΙΟΥ. 

Παραλαμβάνει, πρωτοκολλεί, καταχωρεί στο βιβλίο, 
διεκπεραιώνει και αρχειοθετεί την εισερχόμενη αλληλο¬ 
γραφία που του παραδίνεται από τον Προϊστάμενο της 
Δ/νσης των Υπηρεσιών. Στην έννοια του όρου «διεκπε- 
ραιώνει» περιλαμβάνεται και η υποχρέωση παράδοσης 
των εγγράφων στα αρμόδια γραφεία για ενέργεια, μαζί 
με τα στοιχεία τους, όπου αυτά αφορούν τρέχουσες ή 
σε εκκρεμότητα υποθέσεις του Δήμου. 

Παραδίδει στο Γ ραφείο Κλητήρων, θυρωρών, γενικών 
καθηκόντων, την αλληλογραφία γενικά του Δήμου για 
τη νόμιμη διεκπεραίωσή της, μέσω των κλητήρων του 
Δήμου. 

Προβαίνει στην επίδοση για ανάρτηση στον πίνακα 
ανακοινώσεων, όλων των για το σκοπό αυτό επιδιδο- 
μένων στο Δήμο αποφάσεων, κλήσεων, προγραμμάτων 
κλπ, με την υποχρέωση έγκαιρης συλλογής αυτών σε 
εύλογο χρόνο, αρχειοθέτησής τους και καταστροφής 
τους, τηρούμενης προς τούτο της καθορισμένης δια¬ 
δικασίας. 

Έχει την ευθύνη της διαφύλαξης και διασφάλισης των 
αρχείων του Δήμου, την καλή διατήρηση των οποίων 
φροντίζει με ιδιαίτερη επιμέλεια, (εκδίδει και υπογράφει, 
εφόσον περί αυτού υπάρχει η συναίνεση του Δημάρχου, 
τα αιτούμενα αντίγραφα εγγράφων στοιχείων που φυ¬ 
λάσσονται στο γενικό αρχείο του Δήμου). 

Εφόσον τα διεκπεραιούμενα έγγραφα αφορούν υπο¬ 
θέσεις των οποίων οι φάκελοι τηρούνται από τα επι- 
μέρους γραφεία που τις χειρίζονται, τα σχέδια αυτών 
παραδίδονται στα γραφεία αυτά, μετά την διεκπεραί¬ 
ωση των πρωτοτύπων. 

(εδάφιο Β/5) 

5. ΑΥΤΟΤΕΛΕΣ ΓΡΑΦΕΙΟ ΜΗΧΑΝΟΡΓΑΝΩΣΗΣ ΚΑΙ ΠΛΗ¬ 
ΡΟΦΟΡΙΚΗΣ. 

Ασχολείται με την κατάρτιση, την επεξεργασία και 
την εφαρμογή προγραμμάτων για όλες τις υπηρεσίες 
του Δήμου. 

Βελτιώνει τις υπάρχουσες εφαρμογές (προγράμμα¬ 
τα) και τις συντηρεί σε περίπτωση νέων ρυθμίσεων 
ή αλλαγών νομοθεσίας ή κωλύματος της ομαλής λει¬ 
τουργίας. 

Συνεργάζεται με τις αρμόδιες υπηρεσίες της Περιφέ¬ 
ρειας, Νομαρχίας, του Υπουργείου Εσωτερικών ή άλλων 
αρχών πάνω σε θέματα γενικού σχεδιασμού, συντονι¬ 
σμού και συνδυασμένης ανάπτυξης τοπικών συστημά¬ 
των πληροφορικής. 

Φροντίζει για την τήρηση των διαδικασιών σωστής 
λήψης αντιγράφων, την καλή λειτουργία των κεντρι¬ 
κών δικτύων, των απομακρυσμένων θέσεων εργασίας, 


εργοτάξιο, πιυΙΙίπιβάία Ι<ίοεΙ<5, βιβλιοθήκες, Κ.Α.Π.Η και 
πολιτιστικά κέντρα. 

Ενημερώνει έγκαιρα τον Δήμαρχο για την πρόοδο των 
εργασιών που εμπίπτουν στην αρμοδιότητά του, τόσο 
όσον αφορά αυτά καθ’ αυτά τα προγράμματα, όσο και 
τη λειτουργία των ηλεκτρονικών υπολογιστών. 

Έχει την ευθύνη για την όλη λειτουργία της μηχα¬ 
νογράφησης και μηχανοργάνωσης των Υπηρεσιών και 
επιβλέπει τη σωστή και αποτελεσματική λειτουργία των 
εγκατεστημένων υπολογιστών στις Υπηρεσίες του Δή¬ 
μου. 

Συνεργάζεται με τις υπηρεσίες του Δήμου για τη σω¬ 
στή και έγκαιρη εκτέλεση των με τις αρμοδιότητες του, 
εντολών του Δημάρχου. 

Φροντίζει για την ενημέρωση δεδομένων στοιχείων 
για την καλύτερη λειτουργία των Υπηρεσιών του Δή¬ 
μου. 

Παρακολουθεί τα νέα προγράμματα και εκπαιδεύει 
τους υπαλλήλους πάνω σ’ αυτά. 

Φροντίζει για την καλή λειτουργία Η/Υ, περιφερειακών, 
όλων των εκτυπωτών των υπηρεσιών του Δήμου. 

Σε περίπτωση βλαβών επισκευάζει τα μηχανήματα 
(εθΓνίοθ) και αναβαθμίζει αυτά. 

Συναρμολογεί και κατασκευάζει νέα μηχανήματα για 
τις ανάγκες του Δήμου. 

Φροντίζει για την καλή λειτουργία των (πιυΙΙίπίθάία 
ΚίοεΙο) Τηλεματικών σταθμών πληροφόρησης, ενημε¬ 
ρώνει τους σταθμούς με νέα δεδομένα. 

Φροντίζει για την ενημέρωση της ηλεκτρονικής σελί¬ 
δας Γιΐΐρ://νννννν. Ενοεπιοε.ςΐΓ και της σελίδας της τοπικής 
αυτοδιοίκησης ίιΜρ://νννν\Λ/.οΐ3.ς|ΐ·/ Ενοεπιοε στο ΙΝΤΕΡΝΕΤ 
και το ηλεκτρονικό ταχυδρομείο των υπηρεσιών του 
Δήμου. 

(εδάφιο Γ/2.δ) 

δ. ΓΡΑΦΕΙΟ ΜΙΣΘΟΔΟΣΙΑΣ 

Εκδίδει μισθολογικές καταστάσεις και αποδείξεις 
πληρωμής για το με οποιαδήποτε σχέση υπηρετούν 
προσωπικό του Δήμου Ευόσμου. Τηρεί το αρχείο των 
εκδιδομένων μισθολογικών καταστάσεων 

Καταχωρεί τα στοιχεία νεοπροσλαμβανομένων και 
νεοδιορισθέντων υπαλλήλων, επίσης παρακολουθεί 
οποιαδήποτε μεταβολή των μισθολογικών στοιχείων 
των ήδη υπηρετούντων υπαλλήλων. 

Εκδίδει κάθε είδους βεβαιώσεις π.χ. αποδοχών, κρατή¬ 
σεων κλπ ή βεβαιώσεις εργοδότη για τα ένσημα. 

Εκδίδει τις βεβαιώσεις φορολογικών αποδοχών του 
προσωπικού που υπηρέτησε με οποιαδήποτε σχέση ερ¬ 
γασίας στο Δήμο Ευόσμου και αποστέλλει τα σχετικά 
αντίγραφα στο ΚΕΠΥΟ. 

Συμπληρώνει, ελέγχει και αποστέλλει στο ΙΚΑ τις 
Αναλυτικές Περιοδικές Δηλώσεις (ΑΠΔ) στο προγραμ¬ 
ματισμένο από το ΙΚΑ χρονοδιάγραμμα. Διορθώνει και 
συμπληρώνει όταν αυτό επιβάλλεται τις παλαιότερες 
εγγραφές ΑΠΔ. 

Παραλαμβάνει και αποδίδει στους εργαζόμενους τα 
μηχανογραφημένα ένσημα του ΙΚΑ. 

Μεριμνά για την έκδοση ασφαλιστικής ενημερότητας 
του Δήμου Ευόσμου από το ΙΚΑ. 

Η υπ’ αριθμ. 739/2005 απόφαση Δημοτικού Συμβουλίου 
αποτελεί αναπόσπαστο τμήμα της 742/2003 απόφασης 
του Δημοτικού Συμβουλίου Ευόσμου που δημοσιεύθηκε 
στο ΦΕΚ/1964/31.12.20 03/τ. ΝΠΔΔ. 

Κάλυψη δαπάνης: Με την τροποποίηση αυτή προκα- 
λείται συνολική δαπάνη σε βάρος του προϋπολογισμού 
του Δήμου Ευόσμου ύψους περίπου 1.710.912 €. για τα 


επόμενα οικονομικά έτη και εφόσον καλυφθεί το σύνολο 
των νέων θέσεων. Οι σχετικές πιστώσεις θα εγγραφούν 
στους Κ.Α. 10.6011,20.6011, 35.6011, 30.6011 και 70.6011 του 
προϋπολογισμού των ετών που θα αφορούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Νοεμβρίου 2005 

Με εντολή Γενικού Γραμματέα Περιφέρειας 
Ο Διευθυντής 
ΙΩΑΝΝΗΣ ΤΟΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙίρ: νννννν.θΊ.ρ γ - θ-γπβΜ: ννβϋιτίΗδΙθί' @ βί.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θτιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

ΕΘΒΟ 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατα 
1 θυτο ανά 50 σελίδες. 

• Η τιμή πώλησης σε μορφή οά-Γοπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίεχ : 210 - 4071010 ίπίθΓΠθί : ΜΙΙρ://νννννν.β1.9Γ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθί-πβΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α' (Νόμοι, Π.Δ., Συμβάσειςκτλ.) 225€ 190€ 

Β'(Υπουργικές αποφάσεις κτλ.) 320 € 225 € 

Γ' (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ' (Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυ¬ 
δρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θυτο. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτίθΐ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















